Twee klagte laat vaar teen dokter wat glo aborsie afraai | Maroela Media
Twee klagte laat vaar teen dokter wat glo aborsie afraai
'n Tugkomitee van die Raad op Gesondheidsberoepe (RGB) het beslis dat twee van die vier klagte teen dr. Jacques de Vos (32) laat vaar word.
De Vos, wat aangekla is van wangedrag nadat hy 'n pasiënt glo geadviseer het dat haar ongebore baba 'n mens is, was 'n intern by 2 Militêre Hospitaal in Kaapstad toe die hospitaal hom geskors het weens dié beweerde opmerking. Hy is sedert Julie 2017 gevolglik verbied om te praktiseer.
Die komitee het Woensdag beslis dat klagte 3 en 4 ter syde gestel word en dat die verhoor net op klagte 1 en 2 sal voortgaan.
"Dit beteken die enigste klagte waarop De Vos nou teregstaan, is dat hy 'n vrou probeer oortuig het om nie 'n dokter toestemming te gee om haar gesonde 19 weke oue baba dood te maak nie," het die organisasie Doctors for Life International, wat De Vos in sy saak bystaan, gesê.
Die saak teen De Vos word Maandag in Kaapstad hervat.
Hof sê oor borgtog vir Menlyn Maine-moordbeskuldigde
Ek hoop die vrou het toe die baba gehou, dan was sy opoffering nie verniet nie…. moontlik 'n gesonde baba se lewe gered.
Stem 100% saam met dr. Jacques de Vos. Die ongebore "mensie" binne jou is nie 'n gedierte nie. Nie 'n klip nie en ook nie 'n "wind" nie. Dis 'n mens en hy het sy Christelike plig gedoen, want jy mag nie "doodmaak" nie (aborsie). Dis iets heeltemal anders as die kleintjie se hart nie klop nie. Finish en klaar !!! Ek regtig bid dat die Here sy Regter sal wees. Dis anyway vir my so belaglik….'n dokter is juis daar om raad te gee – mediese raad…..en swangerskap is 'n mediese geval. Nee kyk….daai persoon wat dr. Jacques gaan… Lees meer »
Aborsie is moord, teen God se opdrag en on-Christelik. De Vos word vervolg deurdat hy getrou aan die Woord is… Gaan ál meer gebeur. Skatte in die hemel vir de Vos.
Alles goed en wel, maar die SAW het nie sy internskap afgeteken nie en hy kon aldus vir twee jaar nie as medikus praktiseer nie – wie gaan nou sy verlore inkomste aan hom vergoed.
Ondersteun hierdie dokter 100%. Ek hoop en vertrou die sake sal almal ter syde gestel word. Wat n wonderlike dokter wat sy plig om lewens te red so ernstig op vat! Ander dokters kan by hom leer!